ROVARTANI LAPOK 



HAVI FOLYÓIRAT 

 KÜLÖNÖS TEKINTETTEL A HASZNOS ÉS KÁRTÉKONY ROVAROKRA 



XVIII. KÖTET. 1911 DECZEMBER 12. FÜZET. 



Magyarország pillangói. 



Irta : f A. Aignek Lajos. 



XXXIX. 



29. Lycaena Alcon Fabr. 



Fabriciüs, Mantissa Insect. 1787, p, 72. — Hübner, SammL 

 europ. SchmetterJ. fig. 263 — 265. — Arcas Esper, Die europ. Schmet- 

 terL in Abbild. I, 1777, t. 34, f. 4. — Eiiphemus Godart, Hist. nat. 

 d. Lépidopt. I, 1821, p. 11. 



A hím felül vöröses-kék, keskeny fekete szegélylyel, a nőstény 

 feketés-barna, kék behintéssel és hosszúkás fekete foltok sorával, 

 mely utóbbi sokszor elenyésző. Alul barnás-szürke, egy sor fehér- 

 szélű fekete szemmel és két sorban elhelyezett sötét szegélyfolttal. 

 Kifeszítve 30 — 36 mm. 



Magyarországon aránylag kevés helyen található és többnyire 

 ritka jelenség is. Az erdők szélén szokott június és júliusban délig 

 repülni. 



Eperjesen akadnak példányok, melyek színben és méretben 

 megközelítik a Lycaena Jolas-t, de vannak olyanok is, melyek annak 

 alig egyharmadát érik el, alapszínük fakó, kissé pirosas kék, a nős- 

 tények alapszíne pedig csaknem szürkés-fekete : ab. afconides 

 Dahlstr. 



Hernyója a kornis tárincson {Gentiana Pneumonanthe L.)"él. 



Termőhelyei : Budapest VI. 1—30, Pestere (Bihar vm.), Eger, 

 Párád, Pécs, Gács, Trencsén-Teplicz, Gölniczbánya VII. 10 — 15, 

 Beszterczebánya VII, Eperjes VII. 2—30, Kolozsvár VI. 22, Seges- 

 vár VII. 28, Tihucza, Élőpatak, Nagyszeben VI. 29, Nagyág, Lipik 

 VII. 10, Josipdol, Ogulin és Dalmáczia. 



Előfordul az összes szomszéd országokban, igy Alsó-Ausztriá- 

 ban VII — VIII, Karinthia, Tirol és Sziléziában VII, Morvaországban 

 VI— Vn, Bukovinában VI— VIII és Oláhországban VII— VIII. 



Elterjedési területe Kazántól Kis-Ázsiáig és Dél-Franczia- 

 országtól az Altáj-ig terjed. 



Rovartani Lapok. XVIII, 12. (1911. XII. 30). 



